Avis juridique important

|

31990D0491

90/491/ETY: Neuvoston päätös, tehty 27 päivänä heinäkuuta 1990, Tunisian liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä

Virallinen lehti nro L 274 , 04/10/1990 s. 0017 - 0017 Suomenk. erityispainos Alue 11 Nide 16 s. 0096  Ruotsink. erityispainos Alue 11 Nide 16 s. 0096

NEUVOSTON PÄÄTÖS,tehty 27 päivänä heinäkuuta 1990,Tunisian liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä (90/491/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,sekä katsoo, ettäTunisia on aloittanut Euroopan talousyhteisön ja muiden tullitariffeja ja kauppaa koskevan yleissopimuksen (GATT) sopimuspuolten kanssa neuvottelut liittyäkseen mainittuun yleissopimukseen, jayhteisö voi hyväksyä näiden neuvottelujen tulokset,ON PÄÄTTÄNYT SEURAAVAA:1 artikla Hyväksytään Euroopan talousyhteisön puolesta pöytäkirja Tunisian liittymisestä tullitariffeja ja kauppaa koskevaan yleissopimukseen.Pöytäkirjan teksti on liitetty tähän päätökseen.2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa pöytäkirja yhteisöä sitovasti.Tehty Brysselissä 27 päivänä heinäkuuta 1990.Neuvoston puolestaPuheenjohtajaE. RUBBI


title: 2007/378/EY,Euratom: Neuvoston päätös, tehty 14 päivänä toukokuuta 2007 , Euroopan talous- ja sosiaalikomitean ranskalaisen jäsenen nimeämisestä

text:
               2.6.2007

               FI

               Euroopan unionin virallinen lehti

               L 141/75

      NEUVOSTON PÄÄTÖS,
   tehty 14 päivänä toukokuuta 2007,
   Euroopan talous- ja sosiaalikomitean ranskalaisen jäsenen nimeämisestä
   (2007/378/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhtiön perustamissopimuksen ja erityisesti sen 167 artiklan,
   ottaa huomioon Euroopan talous- ja sosiaalikomitean tšekkiläisten, saksalaisten, virolaisten, espanjalaisten, ranskalaisten, italialaisten, latvialaisten, liettualaisten, luxemburgilaisten, unkarilaisten, maltalaisten, itävaltalaisten, slovenialaisten ja slovakialaisten jäsenten nimeämisestä 21 päivänä syyskuuta 2006 alkavaksi ja 20 päivänä syyskuuta 2010 päättyväksi toimikaudeksi 11 päivänä heinäkuuta 2006 tehdyn päätöksen 2006/524/EY, Euratom (1),
   ottaa huomioon Ranskan hallituksen esittämän ehdokkaan,
   ottaa huomioon komission lausunnon,
   sekä katsoo, että Euroopan talous- ja sosiaalikomiteassa on vapautunut jäsenen paikka Bruno CLERGEOT’n erottua,
   ON PÄÄTTÄNYT SEURAAVAA:
   1 artikla
   Nimetään Philippe MANGIN Euroopan talous- ja sosiaalikomitean jäseneksi Bruno CLERGEOT’n tilalle tämän jäljellä olevaksi toimikaudeksi eli 20 päivään syyskuuta 2010.
   2 artikla
   Tämä päätös julkaistaan Euroopan unionin virallisessa lehdessä.
   Se tulee voimaan päivänä, jona se tehdään.

      Tehty Brysselissä 14 päivänä toukokuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EUVL L 207, 28.7.2006, s. 30.


Avis juridique important

|

32001D0481

2001/481/EY: Neuvoston päätös, tehty 11 päivänä kesäkuuta 2001, alueiden komitean espanjalaisen varajäsenen nimeämisestä

Virallinen lehti nro L 173 , 27/06/2001 s. 0046 - 0046

Neuvoston päätös,tehty 11 päivänä kesäkuuta 2001,alueiden komitean espanjalaisen varajäsenen nimeämisestä(2001/481/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, että alueiden komiteassa on vapautunut varajäsenen paikka Soledad BECERRIL BUSTAMANTEn erottua, mikä on annettu neuvostolle tiedoksi 30 päivänä kesäkuuta 2000, jaottaa huomioon Espanjan hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Pilar BLASCO I PRIM alueiden komitean varajäseneksi Soledad BECERRIL BUSTAMANTEn tilalle tämän jäljellä olevaksi toimikaudeksi eli 25 päivään tammikuuta 2002 saakka.Tehty Luxemburgissa 11 päivänä kesäkuuta 2001.Neuvoston puolestaPuheenjohtajaA. Lindh(1) EYVL L 28, 4.2.1998, s. 19.


title: 2012/732/EU: Euroopan parlamentin ja neuvoston päätös, annettu 21 päivänä marraskuuta 2012 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2012/002 DE/manroland, Saksa)

text:
               28.11.2012

               FI

               Euroopan unionin virallinen lehti

               L 328/20

         EUROOPAN PARLAMENTIN JA NEUVOSTON PÄÄTÖS,
   annettu 21 päivänä marraskuuta 2012,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2012/002 DE/manroland, Saksa)
   (2012/732/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 000 000 euroa.

               (3)

               Saksa toimitti 4 päivänä toukokuuta 2012 hakemuksen EGR:n varojen ottamiseksi käyttöön manroland AG -yrityksen ja kahden sen tytäryhtiön sekä yhden toimittajan irtisanomisten vuoksi ja täydensi hakemustaan lisätiedoilla 10 päivään heinäkuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 5 352 944 euroa.

               (4)

               Tämän vuoksi EGR:stä olisi otettava käyttöön varoja rahoitustuen antamiseksi Saksan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 5 352 944 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 21 päivänä marraskuuta 2012.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         A. D. MAVROYIANNIS

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: 2010/655/EU: Neuvoston päätös, annettu 19 päivänä lokakuuta 2010 , Koillis-Atlantin rannikkojen ja vesien suojelemisesta pilaantumiselta tehdyn yhteistyösopimuksen lisäpöytäkirjan tekemisestä Euroopan unionin puolesta

text:
               30.10.2010

               FI

               Euroopan unionin virallinen lehti

               L 285/1

         NEUVOSTON PÄÄTÖS,
   annettu 19 päivänä lokakuuta 2010,
   Koillis-Atlantin rannikkojen ja vesien suojelemisesta pilaantumiselta tehdyn yhteistyösopimuksen lisäpöytäkirjan tekemisestä Euroopan unionin puolesta
   (2010/655/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 196 artiklan 2 kohdan ja 218 artiklan 6 kohdan a alakohdan,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Euroopan unioni on osapuolena Koillis-Atlantin rannikkojen ja vesien suojelemisesta pilaantumiselta tehdyssä yhteistyösopimuksessa, jäljempänä ’Lissabonin yhteistyösopimus’, joka hyväksyttiin neuvoston päätöksellä 93/550/ETY (2).

               (2)

               Espanja ja Marokko eivät voineet ratifioida Lissabonin yhteistyösopimusta ajauduttuaan poliittiseen kiistaan rajoista Länsi-Saharan alueella. Kiista on nyt ratkaistu Lissabonin yhteistyösopimuksen lisäpöytäkirjalla, jolla muutetaan sen 3 artiklan c alakohtaa.

               (3)

               Neuvosto teki 12 päivänä joulukuuta 2008 päätöksen Koillis-Atlantin rannikkojen ja vesien suojelemisesta pilaantumiselta tehdyn yhteistyösopimuksen lisäpöytäkirjan allekirjoittamisesta Euroopan yhteisön puolesta, ja lisäpöytäkirja allekirjoitettiin yhteisön puolesta 25 päivänä maaliskuuta 2009.

               (4)

               Lissabonin yhteistyösopimuksen lisäpöytäkirja on avoinna osapuolille ratifiointia tai hyväksymistä varten.

               (5)

               Unionin olisi hyväksyttävä Koillis-Atlantin rannikkojen ja vesien suojelemisesta pilaantumiselta tehdyn yhteistyösopimuksen lisäpöytäkirja.

               (6)

               Euroopan unionin ja jäsenvaltioiden, jotka ovat osapuolina Lissabonin yhteistyösopimuksessa, olisi pyrittävä mahdollisuuksien mukaan tallettamaan lisäpöytäkirjan ratifioimis- tai hyväksymiskirjansa samanaikaisesti.

               (7)

               Lissabonin sopimuksen tultua voimaan 1 päivänä joulukuuta 2009 Euroopan unioni ilmoitti Portugalin hallitukselle, että Euroopan unioni on korvannut Euroopan yhteisön, jonka seuraaja se on,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin puolesta Koillis-Atlantin rannikkojen ja vesien suojelemisesta pilaantumiselta tehdyn yhteistyösopimuksen lisäpöytäkirja.
   Lisäpöytäkirjan teksti on liitetty tähän päätökseen.
   2 artikla
   1.   Valtuutetaan neuvoston puheenjohtaja nimeämään yksi tai useampi henkilö, jolla on oikeus tallettaa unionin puolesta hyväksymiskirja tallettajana toimivan Portugalin hallituksen huostaan lisäpöytäkirjan 3 artiklan 1 kohdan mukaisesti osoituksena unionin suostumuksesta tulla lisäpöytäkirjan sitomaksi.
   2.   Unioni ja jäsenvaltiot, jotka ovat Lissabonin yhteistyösopimuksen osapuolia, pyrkivät mahdollisuuksien mukaan tallettamaan lisäpöytäkirjan ratifioimis- tai hyväksymiskirjansa samanaikaisesti.
   3 artikla
   Tämä päätös tulee voimaan päivänä, jona se hyväksytään.
   Lisäpöytäkirjan voimaantulopäivä julkaistaan Euroopan unionin virallisessa lehdessä.

      Tehty Luxemburgissa 19 päivänä lokakuuta 2010.

            Neuvoston puolesta

            Puheenjohtaja

         D. REYNDERS

      (1)  Hyväksyntä annettu 9. maaliskuuta 2010 (ei vielä julkaistu virallisessa lehdessä).

      (2)  EYVL L 267, 28.10.1993, s. 20.

      KÄÄNNÖS
      Koillis-Atlantin rannikkojen ja vesien suojelemisesta pilaantumiselta tehdyn yhteistyösopimuksen
      LISÄPÖYTÄKIRJA
      Portugalin tasavalta, Espanjan kuningaskunta, Ranskan tasavalta, Marokon kuningaskunta ja Euroopan yhteisö, jäljempänä ’osapuolet’, jotka
      OVAT TIETOISIA tarpeesta suojella ympäristöä ja erityisesti meriympäristöä,
      TOTEAVAT, että hiilivetyjen ja muiden haitallisten aineiden aiheuttama Atlantin valtameren koillisosien pilaantuminen saattaa aiheuttaa haittaa meriympäristölle ja rannikkovaltioiden eduille,
      OTTAVAT HUOMIOON tarpeen edistää Koillis-Atlantin rannikkojen ja vesien suojelemisesta pilaantumiselta Lissabonissa 17 päivänä lokakuuta 1990 tehdyn yhteistyösopimuksen, jäljempänä ’Lissabonin yhteistyösopimus’, nopeaa voimaantuloa,
      OVAT SOPINEET SEURAAVAA:
      1 artikla
      Lissabonin yhteistyösopimuksen muutos
      Muutetaan Koillis-Atlantin rannikkojen ja vesien suojelemisesta pilaantumiselta Lissabonissa 17 päivänä lokakuuta 1990 tehdyn yhteistyösopimuksen (’Lissabonin yhteistyösopimus’) 3 artiklan c alakohta seuraavasti:

                  ”c)

                  etelässä osapuolten suvereniteetin tai lainkäyttövallan alaisten vesialueiden eteläiseen rajaan.”

            2 artikla
      Lissabonin yhteistyösopimuksen ja lisäpöytäkirjan välinen suhde
      Tällä pöytäkirjalla muutetaan Lissabonin yhteistyösopimusta edellisen artiklan mukaisesti, ja tämän pöytäkirjan osapuolten osalta yhteistyösopimusta ja lisäpöytäkirjaa on tulkittava ja sovellettava yhtenä oikeudellisena asiakirjana.
      3 artikla
      Sitoutuminen ja voimaantulo
      1.   Tämän pöytäkirjan voimaantulo edellyttää, että osapuolet ratifioivat tai hyväksyvät sen, ja ratifioimis- tai hyväksymiskirjat talletetaan Portugalin tasavallan hallituksen huostaan.
      2.   Tämä pöytäkirja tulee voimaan sinä päivänä, jona Portugalin tasavallan hallitus vastaanottaa viimeisen ratifioimis- tai hyväksymiskirjan.
      3.   Osapuoli ei voi ilmaista suostumustaan tulla tämän pöytäkirjan sitomaksi, jollei se ole aiemmin tai samanaikaisesti ilmaissut suostumustaan tulla Lissabonin yhteistyösopimuksen sitomaksi sen 22 artiklan mukaisesti.
      4.   Sen jälkeen, kun tämä pöytäkirja on tullut voimaan, Lissabonin yhteistyösopimukseen liittyminen sen 23 ja 24 artiklassa määrättyä menettelyä noudattaen merkitsee samalla suostumusta tulla tämän pöytäkirjan sitomaksi, ja Lissabonin yhteistyösopimus sitoo osapuolia sellaisena kuin se on muutettuna tämän pöytäkirjan 1 artiklalla.

         sTämän vakuudeksi asianmukaisesti valtuutetut edustajat ovat allekirjoittaneet tämän pöytäkirjan.
         Tehty Lissabonissa 20 päivänä toukokuuta 2008 arabian, espanjan, portugalin ja ranskan kielillä; tekstien poiketessa toisistaan on ranskankielinen teksti todistusvoimainen.

            PORTUGALIN TASAVALLAN PUOLESTA

            ESPANJAN KUNINGASKUNNAN PUOLESTA

            RANSKAN TASAVALLAN PUOLESTA

            MAROKON KUNINGASKUNNAN PUOLESTA

            EUROOPAN YHTEISÖN PUOLESTA


title: Komission täytäntöönpanopäätös, annettu 17 päivänä marraskuuta 2014 , komission täytäntöönpanopäätöksen 2014/C 166/05 piiriin kuuluvan vuoden työohjelman 2014 muuttamisesta sekä työohjelman hyväksymisestä ja toimien rahoittamisesta vuonna 2015 elintarvike- ja rehualalla elintarvike- ja rehulainsäädännön soveltamisen varmistamiseksi

text:
               18.11.2014

               FI

               Euroopan unionin virallinen lehti

               C 410/3

         KOMISSION TÄYTÄNTÖÖNPANOPÄÄTÖS,
   annettu 17 päivänä marraskuuta 2014,
   komission täytäntöönpanopäätöksen 2014/C 166/05 piiriin kuuluvan vuoden työohjelman 2014 muuttamisesta sekä työohjelman hyväksymisestä ja toimien rahoittamisesta vuonna 2015 elintarvike- ja rehualalla elintarvike- ja rehulainsäädännön soveltamisen varmistamiseksi
   2014/C 410/04
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 84 artiklan,
   ottaa huomioon elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 652/2014 (2) ja erityisesti sen 6 artiklan 3 ja 5 kohdan, 32, 33 ja 35 artiklan, 36 artiklan 1 ja 4 kohdan ja 43 artiklan,
   sekä katsoo seuraavaa:

               (1)

               Vuoden 2014 työohjelma ja sen rahoittaminen hyväksyttiin 27 päivänä toukokuuta 2014 annetulla komission täytäntöönpanopäätöksellä 2014/C 166/05 (3). Edellä mainittu päätös on tarpeen saattaa ajan tasalle, jotta siihen voidaan sisällyttää muita, kyseisen päätöksen antamisen jälkeen hyväksyttyjä toimia.

               (2)

               Alkuvuodesta 2015 käynnistyvien elintarvike- ja rehualan toimien toteuttamisen sekä rehu-, elintarvike- ja kasvinsuojelualan lainsäädännön soveltamisen varmistamiseksi on tarpeen hyväksyä rahoituspäätöksen muodostava työohjelma.

               (3)

               Komission delegoidun asetuksen (EU) N:o 1268/2012 (4) 94 artiklassa vahvistetaan rahoituspäätöksiä koskevat yksityiskohtaiset säännöt.

               (4)

               On aiheellista sallia avustusten myöntäminen ilman ehdotuspyyntöjä työsuunnitelmassa yksilöidyille elimille siinä vahvistetuista syistä.

               (5)

               Tämän päätöksen olisi mahdollistettava myöhästyneistä maksuista aiheutuvan koron maksaminen asetuksen (EU, Euratom) N:o 966/2012 92 artiklan ja delegoidun asetuksen (EU) N:o 1268/2012 111 artiklan 4 kohdan perusteella.

               (6)

               Tämän päätöksen soveltamiseksi on aiheellista määritellä termi ”olennainen muutos” delegoidun asetuksen (EU) N:o 1268/2012 94 artiklan 4 kohdan mukaisesti.

               (7)

               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON PÄÄTTÄNYT SEURAAVAA:
   1 artikla
   Komission täytäntöönpanoasetuksen 2014/C 166/05 muuttaminen
   Hyväksytään liitteessä esitetty komission täytäntöönpanopäätöksessä 2014/C 166/05 mainitun työohjelman muuttaminen.
   2 artikla
   Vuoden 2015 työohjelman hyväksyminen
   Hyväksytään liitteessä esitetty työohjelma asetuksen (EU) N:o 652/2014 6, 32, 33, 35 ja 43 artiklan täytäntöönpanoa varten.
   3 artikla
   Rahoituspäätös
   Edellä 1 ja 2 artiklassa mainitut vuotuiset työohjelmat muodostavat asetuksen (EU, Euratom) N:o 966/2012 84 artiklassa tarkoitetun rahoituspäätöksen.
   4 artikla
   Unionin rahoitusosuus
   Ohjelman täytäntöönpanoon vuodeksi 2014 myönnettävän rahoituksen enimmäismäärä on 4 820 000 euroa, ja se rahoitetaan Euroopan unionin vuoden 2014 yleisen talousarvion seuraavista budjettikohdista:

               vuoden 2014 talousarvio – 17 04 01 – 4 600 000 euroa

               vuoden 2014 talousarvio – 17 04 03 – 220 000 euroa

         Ohjelman täytäntöönpanoon vuodeksi 2015 myönnettävän rahoituksen enimmäismäärä on 4 050 000 euroa, ja se rahoitetaan Euroopan unionin vuoden 2015 yleisen talousarvion seuraavasta budjettikohdasta:

               vuoden 2015 talousarvio – 17 04 03 – 3 930 000 euroa

         Tämän päätöksen täytäntöönpano edellyttää, että määrärahat ovat käytettävissä budjettivallan käyttäjän hyväksyttyä talousarvion vuodeksi 2015 tai väliaikaisten kahdestoistaosien järjestelmän mukaisesti.
   Edellä mainituilla määrärahoilla voidaan kattaa myös maksujen myöhästymisestä aiheutuvia korkokustannuksia.
   5 artikla
   Joustolauseke
   Kunkin työohjelman kattamiin toimiin osoitettujen määrärahojen kumulatiivisia muutoksia, jotka ovat enintään 20 prosenttia tämän päätöksen 4 artiklassa tarkoitetusta enimmäisrahoitusosuudesta, ei pidetä asetuksen (EU) N:o 1268/2012 94 artiklan 4 kohdassa tarkoitetulla tavalla olennaisina edellyttäen, että ne eivät huomattavasti vaikuta työohjelman luonteeseen ja tavoitteisiin.
   Toimivaltainen tulojen ja menojen hyväksyjä voi hyväksyä ensimmäisessä kohdassa tarkoitettuja muutoksia moitteettoman varainhoidon ja suhteellisuuden periaatteita noudattaen.
   6 artikla
   Avustukset
   Avustuksia voidaan myöntää ilman ehdotuspyyntöä liitteessä yksilöidyille elimille kyseisessä liitteessä täsmennetyin edellytyksin.

      Tehty Brysselissä 17 päivänä marraskuuta 2014.

            Komission puolesta

         Vytenis ANDRIUKAITIS

            Komission jäsen

      (1)  EUVL L 298, 26.10.2012, s. 1.

      (2)  EUVL L 189, 27.6.2014, s. 1.

      (3)  Päätös 2014/C 166/05, annettu 27 päivänä toukokuuta 2014, työohjelman hyväksymisestä ja toimien rahoittamisesta vuonna 2014 elintarvike- ja rehualalla elintarvike- ja rehulainsäädännön soveltamisen varmistamiseksi (EUVL C 166, 3.6.2014, s. 5).

      (4)  Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).

      LIITE
      Vuoden 2014 ja 2015 työohjelmat elintarvike- ja rehualalla
      1.   JOHDANTO

      Näiden työohjelmien tarkoituksena on ajantasaistaa komission täytäntöönpanopäätöksessä 2014/C 166/05 vahvistetut tarpeet ja muodostaa rahoituspäätös alkuvuonna 2015 käynnistyviä toimia varten.
      Nämä työohjelmat sisältävät täytäntöönpanotoimenpiteitä vuosiksi 2014 ja 2015 seuraavien budjettikohtien mukaisesti:

                  Alustavat toimet (2014)

                  Ohjeellinen määrä

                  Avustukset (2)

                  170 000 euroa

                  Hankinnat (2)

                  4 650 000 euroa

                  Muut toimet (0)

                  0 euroa

                     YHTEENSÄ (4 toimea vuonna 2014)

                     4 820 000 euroa

                  Alustavat toimet (2015)

                  Ohjeellinen määrä

                  Avustukset (3)

                  2 325 000 euroa

                  Hankinnat (4)

                  1 205 000 euroa

                  Muut toimet (1)

                  400 000 euroa

                     YHTEENSÄ (8 toimea vuonna 2015)

                     3 930 000 euroa

            2.   AVUSTUKSET

      Avustuksia varten varattu määrärahoja:

                  vuonna 2014 yhteensä 170 000 euroa,

                  vuonna 2015 yhteensä 2 325 000 euroa.

            2.1   Oikeusperusta

      Asetuksen (EY) N:o 652/2014 6 artiklan 3 kohta, 33 ja 35 artikla.
      2.2   Budjettikohdat

                  vuoden 2014 talousarvio – 17 04 03 – 170 000 euroa

                  vuoden 2015 talousarvio – 17 04 03 – 2 325 000 euroa

            2.3   Alustava luettelo suunnitelluista toimista

                  Toimet
                  (vuoden 2014 talousarvio – 17 04 03)

                  Toimien arvioitu lukumäärä

                  Alustava ajankohta

                  Alustava määrä
                  (euroina)

                  Torjunta-ainejäämien kumulatiivisen riskin arviointiväline

                  1 avustus

                  Vuoden 2014 neljäs neljännes

                  70 000

                  Lisäavustus Maailman eläintautijärjestölle (OIE) Animal Welfare Platform -ohjausryhmän alueellisia kokouksia ja toimintaa varten

                  1 avustus

                  Vuoden 2014 neljäs neljännes

                  100 000

                  Toimet
                  (vuoden 2015 talousarvio – 17 04 03)

                  Toimien arvioitu lukumäärä

                  Alustava ajankohta

                  Alustava määrä
                  (euroina)

                  Kasvinsuojeluaineiden vähäisiä käyttötarkoituksia koskevien lupahakemusten koordinointi

                  1 avustus

                  Vuoden 2015 ensimmäinen neljännes

                  350 000

                  Koordinoitu valvontasuunnitelma petollisten käytäntöjen havaitsemiseksi tiettyjen elintarvikkeiden kaupan pitämisessä

                  28 avustusta

                  Vuoden 2015 ensimmäinen neljännes

                  600 000

                  Mikrobilääkeresistenssiä koskeva koordinoitu valvontasuunnitelma

                  28 avustusta

                  Vuoden 2015 ensimmäinen neljännes

                  1 375 000

            2.4   Täytäntöönpanotoimenpiteiden kuvaus, tavoitteet ja toteutuksen odotetut tulokset

         Torjunta-ainejäämien kumulatiivisen riskin arviointiväline

      EU:n rahoittamassa tutkimushankkeessa ACROPOLIS on tuotettu tietotekninen työkalu, joka on kaikkien torjunta-aineiden riskinarviointiin osallistuvien sidosryhmien saatavilla. Tämä tietotekninen väline perustuu altistumisen todennäköisyyspohjaiseen mallintamiseen. Komissio aikoo kehittää tätä hanketta.

         Tavoite: Parantaa ACROPOLIS-välinettä vastaamaan komission erityisiä tarpeita sekä tukea riskinhallinnasta vastaavia tahoja riskinhallinnassa käytettävien kriteerien kehittämisessä arvioimalla mallintamisessa käytettyjen parametrien erilaisten valintojen mahdollisia vaikutuksia riskienhallintaa koskeviin päätöksiin.
      Alkuperäisen hankkeen toteutti Alankomaiden kansanterveys- ja ympäristöinstituutti (RIVM), jolle olisi myönnettävä lisäavustus välineen parantamiseksi ja riskinhallintaa koskevien päätösten tekemisessä tarvittavan tuen antamiseksi komissiolle.

         Odotetut tulokset: Parantaa välinettä vastaamaan komission erityistarpeita ja antaa komissiolle tukea (testitapauksia ja ohjeita), jotta se voi tehdä riskienhallintaa koskevia päätöksiä laskennan parametrien osalta.

         Lisäavustus OIE:lle eläinten hyvinvointia käsitteleviä alueellisia seminaareja varten

      Komission täytäntöönpanopäätöksellä 2014/C 166/05 myönnetään suora avustus OIE:n toimia varten, kuten maailmanlaajuisia konferensseja, alueellisia seminaareja ja kokouksia sekä eläinten terveyteen ja hyvinvointiin liittyvää toimintaa.
      Komissio aikoo myöntää ylimääräisen suoran avustuksen OIE:lle eläinten hyvinvointia käsittelevien lisäseminaarien järjestämiseksi.

         Tavoite: Lisätä tietoisuutta eläinten hyvinvointiin liittyvistä kysymyksistä ja siitä, missä määrin eläinten hyvinvointiin liittyviä OIE:n standardeja sovelletaan (kuljetus, lopettaminen, kulkukoirien valvonta).

         Odotettu tulos: Lisääntynyt tietoisuus eläinten hyvinvointiin liittyvistä kysymyksistä.

         Kasvinsuojeluaineiden vähäisiä käyttötarkoituksia koskevien lupahakemusten koordinointi

      On tarpeen varmistaa kasvinsuojeluaineiden vähäisiä käyttötarkoituksia koskeva tehokas koordinointi ja tietojenvaihto jäsenvaltioiden ja sidosryhmien kesken. Tämä edellyttäisi erityisen vähäisiä käyttötarkoituksia käsittelevän EU:n asiantuntijafoorumin perustamista. Komissio on toimittanut Euroopan parlamentille ja neuvostolle kertomuksen vähäisten käyttötarkoitusten eurooppalaisen edistämisrahaston perustamisesta kasvinsuojeluaineiden alalla (1). Kertomuksessa todetaan, että komissio on valmis lyhyellä ja keskipitkällä aikavälillä antamaan apua ja osallistumaan tämän hankkeen perustamisen rahoitukseen.

         Tavoite: Yhteisrahoittaa hankeavustuksella joidenkin jäsenvaltioiden tai jonkin kansainvälisen järjestön pyörittämää EU:n koordinointielintä, jonka tavoitteena on saada aikaan koordinoitu lähestymistapa etsittäessä ratkaisuja vähäisten käyttötarkoitusten ongelmiin Euroopan unionissa.

         Odotettu tulos: Koordinoituja toimia, joilla vähennetään kasvinsuojeluaineiden vähäisten käyttötarkoitusten ongelmia, jotta Euroopan viljelijät voivat tuottaa edelleen laadukkaita viljelykasveja, tarjoamalla heille riittävästi keinoja ja menetelmiä.

         Koordinoitu valvontasuunnitelma petollisten käytäntöjen havaitsemiseksi tiettyjen elintarvikkeiden kaupan pitämisessä

      Koordinoiduilla valvontasuunnitelmilla pyritään määrittämään petollisten käytäntöjen esiintyvyys tiettyjen elintarvikkeiden kaupan pitämisessä jäsenvaltioiden suorittamin kohdennetuin tarkastuksin, mukaan luettuna laboratorioanalyysi. Vastaavia hankkeita tehtiin hevosenlihan osalta vuosina 2013 ja 2014.

         Tavoite: Havaita ja kvantifioida eräät petolliset käytännöt.

         Odotettu tulos: Yhdenmukaistetut valvontasuunnitelmat elintarvikepetosten seuraamiseksi, jotta voidaan lisätä kuluttajien luottamusta. Tältä osin Euroopan komissio pyytää kaikkia jäsenvaltioita panemaan täytäntöön tällaisia suunnitelmia.

         Mikrobilääkeresistenssiä koskeva koordinoitu valvontasuunnitelma

      Euroopan parlamentin ja neuvoston direktiivin 2003/99/EY (2) mukaan jäsenvaltioiden on huolehdittava, että seurannalla saadaan vertailukelpoiset tiedot zoonoosien aiheuttajien ja muiden sellaisten aiheuttajien mikrobilääkeresistenssin esiintymisestä, jotka voivat olla vaaraksi kansanterveydelle. Vastaava hanke on toteutettu vuonna 2014, ja se on yhä käynnissä.
      Vuonna 2011 komissio esitti viisivuotisen toimintasuunnitelman mikrobilääkeresistenssin torjumiseksi (3). Yhdellä toimista tehostetaan mikrobilääkeresistenssin seurantajärjestelmiä ja mikrobilääkkeiden käyttöä eläinlääketieteessä.

         Tavoite: Yhteisrahoittaa mikrobilääkeresistenssin seurantaa koskevaa koordinoitua valvontasuunnitelmaa, joka kattaa kaikki jäsenvaltiot.

         Odotettu tulos: Resistenssin seurantaa koskeva yhdenmukaistettu valvontasuunnitelma elintarvikeketjussa, jotta voidaan lisätä kuluttajien luottamusta ja arvioida resistenssin kehittymistä elintarvikeketjussa. Tältä osin komissio pyytää kaikkia jäsenvaltioita panemaan täytäntöön tällaisen suunnitelman.
      2.5   Täytäntöönpano

         Torjunta-ainejäämien kumulatiivisen riskin arviointiväline

      Täytäntöönpano: Terveys- ja kuluttaja-asioiden pääosasto suoraan
      EU:n yhteisrahoituksen enimmäisosuus: 50 % tukikelpoisista kustannuksista.
      Myöntämisperusteet:
      Ehdotettujen välineiden laatu ja tarkoituksenmukaisuus;
      Ehdotettujen tavoitteiden yleinen laatu, johdonmukaisuus ja selkeys.

         Lisäavustus Maailman eläintautijärjestölle (OIE) Animal Welfare Platform -ohjausryhmän alueellisia kokouksia ja toimintaa varten

      Täytäntöönpano: Terveys- ja kuluttaja-asioiden pääosasto suoraan
      EU:n yhteisrahoituksen enimmäisosuus: 50 % tukikelpoisista kustannuksista.
      Myöntämisperusteet:
      Panos eläinten hyvinvointia koskevan politiikan tavoitteiden saavuttamiseen;
      Ehdotettujen tapahtumien laatu.

         Kasvinsuojeluaineiden vähäisiä käyttötarkoituksia koskevien lupahakemusten koordinointi

      Täytäntöönpano: Terveys- ja kuluttaja-asioiden pääosasto suoraan
      EU:n yhteisrahoituksen enimmäisosuus: 50 % tukikelpoisista kustannuksista.
      Myöntämisperusteet:
      Ehdotuksen merkityksellisyys toimen tavoitteiden kannalta;
      Osoitettujen resurssien johdonmukaisuus ja riittävyys.

         EU:n koordinoitu valvontasuunnitelma petollisten käytäntöjen havaitsemiseksi tiettyjen elintarvikkeiden kaupan pitämisessä

      Täytäntöönpano: Terveys- ja kuluttaja-asioiden pääosasto suoraan
      EU:n yhteisrahoituksen enimmäisosuus: 50 % tukikelpoisista kustannuksista.
      Myöntämisperusteet:
      Ehdotuksen merkityksellisyys toimen tavoitteiden kannalta;
      Ehdotuksessa esitetty testien lukumäärä verrattuna suositeltuun määrään.

         Mikrobilääkeresistenssiä koskeva koordinoitu valvontasuunnitelma

      Täytäntöönpano: Terveys- ja kuluttaja-asioiden pääosasto suoraan
      EU:n yhteisrahoituksen enimmäisosuus: 50 % tukikelpoisista kustannuksista.
      Myöntämisperusteet:
      Ehdotuksen merkityksellisyys toimen tavoitteiden kannalta;
      Ehdotuksessa esitetty testien lukumäärä verrattuna suositeltuun määrään.
      3.   HANKINNAT

      Hankintasopimuksia varten on varattu määrärahoja yhteensä:

                  vuonna 2014 yhteensä 4 650 000 euroa,

                  vuonna 2015 yhteensä 1 205 000 euroa.

            3.1   Oikeusperusta

      Asetuksen (EY) N:o 652/2014 6 artiklan 5 kohta, 34, 35 ja 43 artikla.
      3.2   Budjettikohta

                  vuoden 2014 talousarvio – 17 04 01 – 4 600 000 euroa

                  vuoden 2014 talousarvio – 17 04 03 – 50 000 euroa

                  vuoden 2015 talousarvio – 17 04 03 – 1 205 000 euroa

            3.3   Alustava luettelo suunnitelluista sopimuksista

                  Toimi
                  (vuoden 2014 talousarvio – 17 04 01)

                  Sopimustyyppi

                  Sopimusten arvioitu lukumäärä

                  Alustava ajankohta

                  Määrä
                  (euroa)

                  EU:n antigeeni- ja rokotepankin suu- ja sorkkatautiviruksen antigeenien varastojen uusiminen

                  Tarjouspyyntö

                  1

                  Vuoden 2014 neljäs neljännes

                  4 600 000

                  Toimi
                  (vuoden 2014 talousarvio – 17 04 03)

                  Sopimustyyppi

                  Sopimusten arvioitu lukumäärä

                  Alustava ajankohta

                  Määrä
                  (euroa)

                  Hävittämisohjelmia koskeva tiedonanto

                  Erityinen / olemassa olevaan puitesopimukseen kuuluva palvelu

                  2

                  Vuoden 2014 neljäs neljännes

                  50 000

                  Toimet
                  (vuoden 2015 talousarvio – 17 04 03)

                  Sopimustyyppi

                  Sopimusten arvioitu lukumäärä

                  Alustava ajankohta

                  Määrä
                  (euroa)

                  Tutkimus – Laatua heikentävien tuhoojien riskinarviointi
                  Neuvottelumenettely Euroopan ja Välimeren maiden kasvinsuojelujärjestön (EPPO) kanssa

                  Palvelu / Neuvottelumenettely

                  1

                  Vuoden 2015 ensimmäinen neljännes

                  300 000

                  Teurastamoissa käytettävän karjunhajun havaitsemisvälineen prototyypin kehittäminen

                  Erityinen / olemassa olevaan puitesopimukseen kuuluva palvelu

                  1

                  Vuoden 2015 ensimmäinen neljännes

                  170 000

                  Milanon vuoden 2015 maailmannäyttelyn osana järjestettävät tapahtumat

                  Erityinen / tulevaan puitesopimukseen kuuluva palvelu

                  15

                  Vuoden 2015 ensimmäinen neljännes

                  500 000

                  Kriteerivaihtoehtojen arviointi hormonaalisten haitta-aineiden tunnistamiseksi vaikutustenarvioinnin yhteydessä (seulonta)

                  Erityinen / olemassa olevaan puitesopimukseen kuuluva palvelu

                  1

                  Vuoden 2015 ensimmäinen neljännes

                  235 000

            3.4   Täytäntöönpano

      Terveys- ja kuluttaja-asioiden pääosasto panee suoraan täytäntöön nämä toimet.
      4.   MUUT TOIMET

      4.1   Tarkastuksia elintarvike- ja eläinlääkintätoimiston (FVO) kanssa suorittavien kansallisten asiantuntijoiden majoitus- ja matkakustannusten korvaaminen

      4.2   Oikeusperusta

      Asetuksen (EU) N:o 652/2014 32 artikla.
      4.3   Budjettikohta

                  vuoden 2015 talousarvio – 17 04 03 – 400 000 euroa

            4.4   Alustava luettelo muista suunnitelluista toimista

                  Toimi
                  (vuoden 2015 talousarvio – 17 04 03)

                  Muiden toimien arvioitu lukumäärä

                  Alustava ajankohta

                  Ohjeellinen määrä
                  (euroa)

                  Tarkastuksia elintarvike- ja eläinlääkintätoimiston (FVO) kanssa suorittavien asiantuntijoiden majoitus- ja matkakustannusten korvaaminen

                  130

                  Koko vuoden 2015

                  400 000

         (1)  COM(2014) 82 final, Bryssel, 18.2.2014.

         (2)  Euroopan parlamentin ja neuvoston direktiivi 2003/99/EY, annettu 17 päivänä marraskuuta 2003, tiettyjen zoonoosien ja niiden aiheuttajien seurannasta, neuvoston päätöksen 90/424/ETY muuttamisesta ja neuvoston direktiivin 92/117/ETY kumoamisesta (EUVL L 325, 12.12.2003, s. 31).

         (3)  COM(2011) 748, komission tiedonanto Euroopan parlamentille ja neuvostolle, Toimintasuunnitelma mikrobilääkeresistenssin aiheuttamien kasvavien uhkien torjumiseksi.


Avis juridique important

|

31996D0383

96/383/EY: Neuvoston päätös, tehty 10 päivänä kesäkuuta 1996, Euroopan yhteisön ja Seychellien tasavallan hallituksen välisessä Seychellien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 18 päivän tammikuuta 1996 ja 17 päivän tammikuuta 1999 väliseksi ajaksi koskevan pöytäkirjan väliaikaista soveltamista koskevan sopimuksen tekemisestä kirjeenvaihtona

Virallinen lehti nro L 157 , 10/06/1996 s. 0017 - 0017

NEUVOSTON PÄÄTÖS,tehty 10 päivänä kesäkuuta 1996,Euroopan yhteisön ja Seychellien tasavallan hallituksen välisessä Seychellien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 18 päivän tammikuuta 1996 ja 17 päivän tammikuuta 1999 väliseksi ajaksi koskevan pöytäkirjan väliaikaista soveltamista koskevan sopimuksen tekemisestä kirjeenvaihtona (96/383/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Brysselissä 28 päivänä lokakuuta 1987 allekirjoitetun Euroopan talousyhteisön ja Seychellien tasavallan välisen Seychellien rannikon edustalla harjoitettavasta kalastuksesta tehdyn sopimuksen (1),ottaa huomioon komission ehdotuksen,sekä katsoo, ettäyhteisö ja Seychellien tasavalta ovat neuvotelleet edellä mainittuun sopimukseen tehtävistä muutoksista tai lisäyksistä sopimuksen liitteenä olevan pöytäkirjan soveltamisajan päättyessä,näiden neuvottelujen tuloksena parafoitiin 18 päivänä tammikuuta 1996 uusi pöytäkirja, jonka mukaan yhteisön kalastajat säilyttävät kalastusmahdollisuutensa Seychellien tasavallan suvereniteettiin tai lainkäyttövaltaan kuuluvilla vesillä 18 päivästä tammikuuta 1996 17 päivään tammikuuta 1999,yhteisön kalastusalusten toiminnan keskeytymisen estämiseksi sopimuspuolet ovat parafoineet kirjeenvaihtona tehdyn sopimuksen, jonka mukaan mainittua pöytäkirjaa sovelletaan väliaikaisesti sitä päivää seuraavasta päivästä, jona voimassa olevan pöytäkirjan voimassaolo päättyy jakirjeenvaihtona tehty sopimus olisi hyväksyttävä, jollei perustamissopimuksen 43 artiklan mukaisesta lopullisesta päätöksestä muuta johdu,ON PÄÄTTÄNYT SEURAAVAA:1 artiklaHyväksytään Euroopan yhteisön puolesta Euroopan yhteisön ja Seychellien tasavallan hallituksen välisessä Seychellien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 1996 ja 17 päivän tammikuuta 1999 väliseksi ajaksi koskevan pöytäkirjan väliaikaisesta soveltamisesta kirjeenvaihtona tehty sopimus.Kirjeenvaihtona tehdyn sopimuksen ja pöytäkirjan teksti on tämän päätöksen liitteenä.2 artiklaNeuvoston puheenjohtajalla on oikeus nimetä ne henkilöt, joilla on valtuudet allekirjoittaa sopimus yhteisöä sitovasti.Tehty Luxemburgissa 10 päivänä kesäkuuta 1996.Neuvoston puolestaM. PINTOPuheenjohtaja(1) EYVL N:o L 119, 7.5.1987, s. 26


title: Neuvoston päätös 2014/309/YUTP, annettu 28 päivänä toukokuuta 2014 , Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta

text:
               29.5.2014

               FI

               Euroopan unionin virallinen lehti

               L 160/37

         NEUVOSTON PÄÄTÖS 2014/309/YUTP,
   annettu 28 päivänä toukokuuta 2014,
   Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 31 päivänä toukokuuta 2013 päätöksen 2013/255/YUTP. (1)

               (2)

               Päätöksessä 2013/255/YUTP säädettyjä rajoittavia toimenpiteitä sovelletaan 1 päivään kesäkuuta 2014. Päätöksen uudelleentarkastelun perusteella rajoittavia toimenpiteitä olisi jatkettava 1 päivään kesäkuuta 2015.

               (3)

               Kahden henkilön ja yhden yhteisön ei enää olisi oltava niiden henkilöiden ja yhteisöjen päätöksen 2013/255/YUTP liitteessä I olevassa luettelossa, joihin sovelletaan rajoittavia toimenpiteitä.

               (4)

               Tiettyihin päätöksen 2013/255/YUTP liitteessä I lueteltuihin henkilöihin ja yhteisöihin liittyvät tiedot olisi saatettava ajan tasalle.

               (5)

               Päätös 2013/255/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2013/255/YUTP seuraavasti:

               1)

               Korvataan 34 artikla seuraavasti:
               ”34 artikla
               Tätä päätöstä sovelletaan 1 päivään kesäkuuta 2015. Sitä tarkastellaan jatkuvasti uudelleen. Tarvittaessa se uusitaan tai sitä muutetaan, jos neuvosto katsoo, ettei sen tavoitteita ole saavutettu.”

               2)

               Muutetaan päätöksen 2013/255/YUTP liite I tämän päätöksen liitteessä esitetyn mukaisesti.

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 28 päivänä toukokuuta 2014.

            Neuvoston puolesta

            Puheenjohtaja

         E. VENIZELOS

      (1)  Neuvoston päätös 2013/255/YUTP, annettu 31 päivänä toukokuuta 2013, Syyriaan kohdistettavista rajoittavista toimenpiteistä (EUVL L 147, 1.6.2013, s. 14).

      LIITE

                  I

                  Poistetaan jäljempänä mainitut henkilöt ja yhteisöt sekä asianomaiset merkinnät päätöksen 2013/255/YUTP liitteessä I olevasta luettelosta:
                  A.   Henkilöt

                  N:o 14 Asif Shawkat.
                  N:o 178 Sulieman Maarouf.
                  B.   Yhteisöt

                  N:o 45 Syria International Islamic Bank.

                  II

                  Korvataan alla lueteltuja henkilöitä koskevat päätöksen 2013/255/YUTP liitteessä I olevat merkinnät seuraavilla merkinnöillä:

                              Nimi

                              Tunnistetiedot

                              Perusteet

                              Luetteloon merkitsemisen päivämäärä

                              71.

                           Bushra (
                                 ) Al-Assad (
                                 ) (alias Bushra Shawkat)

                              Syntymäaika: 24.10.1960.

                              Bashar al-Assadin sisar ja turvallisuus- ja tiedustelupalvelun varahenkilöstöpäällikön Asif Shawkatin leski. Koska hänellä on läheinen henkilökohtainen suhde ja tiivis rahoituksellinen suhde Syyrian presidenttiin Bashar al-Assadiin, hän hyötyy Syyrian hallinnosta ja on siihen yhteydessä.

                              23.3.2012

                              108.

                           Dr. Mohammad (
                                 ) (alias Mohamed, Muhammad, Mohammed) Al-Jleilati (
                                 )

                              Syntymäaika: 1945.
                              Syntymäpaikka: Damaskos

                              Entinen valtiovarainministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              1.12.2011

                              152.

                           Dr. Qadri (
                                 ) (alias Kadri) Jamil (
                                 ) (alias Jameel)

                              Entinen ulkoasioista ja ulkomailla asuvista vastaava varapääministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              156.

                           Eng. Hala (
                                 ) Mohammad (
                                 ) (alias Mohamed, Muhammad, Mohammed) Al Nasser (
                                 )

                              Entinen matkailuministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              158.

                           Eng. Subhi (
                                 ) Ahmad (
                                 ) Al Abdallah (
                                 ) (alias Al-Abdullah)

                              Entinen maatalous- ja maatalousuudistusministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              159.

                           Dr. Mohammad (
                                 ) (alias Muhammad, Mohamed, Mohammed) Yahiya (
                                 ) (alias Yehya, Yahya, Yihya, Yihia, Yahia) Moalla (
                                 ) (alias Mu'la, Ma'la, Muala, Maala, Mala)

                              Entinen korkeakouluministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              161.

                           Dr. Mohamad (
                                 ) (alias Muhammad, Mohamed, Mohammed, Mohammad) Zafer (
                                 ) (alias Dhafer) Mohabak (
                                 ) (alias Mohabbak, Muhabak, Muhabbak)

                              Entinen talous- ja ulkomaankauppaministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              163.

                           Dr. Safwan (
                                 ) Al Assaf (
                                 )

                              Entinen asuntoasioiden ja kaupunkirakentamisen ministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              164.

                           Eng. Yasser (
                                 ) (alias Yaser) Al Siba'ii (
                                 ) (alias Al-Sibai, Al-Siba'i, Al Sibaei)

                              Entinen julkisten töiden ministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              165.

                           Eng Sa'iid (
                                 ) (alias Sa'id, Sa'eed, Saeed) Ma'thi (
                                 ) (alias Mu'zi, Mu'dhi, Ma'dhi, Ma'zi, Maazi) Hneidi (
                                 )

                              Entinen öljy- ja mineraalivarojen ministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              167.

                           Dr. Jassem (
                                 ) (alias Jasem) Mohammad (
                                 ) (alias Mohamed, Muhammad, Mohammed) Zakaria (
                                 )

                              Syntymäaika: 1968.

                              Entinen työ- ja sosiaaliministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              169.

                           Dr. Adnan (
                                 ) Abdo (
                                 ) (alias Abdou) Al Sikhny (
                                 ) (alias Al-Sikhni, Al-Sekhny, Al-Sekhni)

                              Entinen teollisuusministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              174.

                           Mohammed (
                                 ) Turki (
                                 ) Al Sayed (
                                 )

                              Entinen teollisuusministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              175.

                           Najm-eddin (
                                 ) (alias Nejm-eddin, Nejm-eddeen, Najm-eddeen, Nejm-addin, Nejm-addeen, Najm-addeen, Najm-addin) Khreit (
                                 ) (alias Khrait)

                              Entinen kansliaministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012


title: 2007/661/EY: Neuvoston päätös, tehty 9 päivänä lokakuuta 2007 , alueiden komitean italialaisen jäsenen ja varajäsenen nimeämisestä

text:
               13.10.2007

               FI

               Euroopan unionin virallinen lehti

               L 270/16

      NEUVOSTON PÄÄTÖS,
   tehty 9 päivänä lokakuuta 2007,
   alueiden komitean italialaisen jäsenen ja varajäsenen nimeämisestä
   (2007/661/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komitean jäsenen paikka on vapautunut Massimo Gianluca GUARISCHIn toimikauden päätyttyä. Alueiden komiteassa on vapautunut varajäsenen paikka, kun Francesco SCOMA on nimetty jäseneksi,

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2010:

               a)

               jäseneksi:
               Francesco SCOMA, Deputato regionale dell’Assemblea Regionale Siciliana (toimikauden muutos);
               ja

               b)

               varajäseneksi:
               Sante ZUFFADA, Consigliere della Regione Lombardia.

         2 artikla
   Tämä päätös tulee voimaan päivänä, jona se tehdään.

      Tehty Luxemburgissa 9 päivänä lokakuuta 2007.

            Neuvoston puolesta

            Puheenjohtaja

         F. TEIXEIRA DOS SANTOS

      (1)  EUVL L 56, 25.2.2006, s. 75.


title: Poliittisten ja turvallisuusasioiden komitean päätös EUPOL COPPS/1/2007, tehty 30 päivänä lokakuuta 2007 , palestiinalaisalueilla toteutettavan Euroopan unionin poliisioperaation (EUPOL COPPS) johtajan/poliisikomentajan toimeksiannon jatkamisesta

text:
               16.11.2007

               FI

               Euroopan unionin virallinen lehti

               L 298/22

      POLIITTISTEN JA TURVALLISUUSASIOIDEN KOMITEAN PÄÄTÖS EUPOL COPPS/1/2007,
   tehty 30 päivänä lokakuuta 2007,
   palestiinalaisalueilla toteutettavan Euroopan unionin poliisioperaation (EUPOL COPPS) johtajan/poliisikomentajan toimeksiannon jatkamisesta
   (2007/737/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon palestiinalaisalueilla toteutettavasta Euroopan unionin poliisioperaatiosta 14 päivänä marraskuuta 2005 hyväksytyn neuvoston yhteisen toiminnan 2005/797/YUTP (1) ja erityisesti sen 11 artiklan 2 kohdan,
   sekä katsoo seuraavaa:

               (1)

               Yhteisen toiminnan 2005/797/YUTP 11 artiklan 2 kohdassa säädetään, että neuvosto valtuuttaa poliittisten ja turvallisuusasioiden komitean tekemään asiaankuuluvat päätökset Euroopan unionista tehdyn sopimuksen 25 artiklan mukaisesti, mukaan lukien päätös johtamisjärjestelyn muuttamisesta korkeana edustajana toimivan neuvoston pääsihteerin ehdotuksesta.

               (2)

               Poliittisten ja turvallisuusasioiden komitea nimitti 21 päivänä marraskuuta 2006 tekemällään päätöksellä 2006/853/YUTP (2) korkeana edustajana toimivan neuvoston pääsihteerin ehdotuksesta Colin SMITHin operaation johtajaksi/poliisikomentajaksi 31 päivään joulukuuta 2007.

               (3)

               Korkeana edustajana toimiva neuvoston pääsihteeri ehdotti 18 päivänä lokakuuta 2007 poliittisten ja turvallisuusasioiden komitealle, että Colin SMITHin toimeksiantoa jatketaan vuodella, 31 päivään joulukuuta 2008,

         ON PÄÄTTÄNYT SEURAAVAA:
   1 artikla
   Jatketaan palestiinalaisalueilla toteutettavan Euroopan unionin poliisioperaation (EUPOL COPPS) johtajan/poliisikomentajan Colin SMITHin toimeksiantoa 31 päivään joulukuuta 2008.
   2 artikla
   Tämä päätös tulee voimaan sinä päivänä, jona se tehdään.
   Sitä sovelletaan 31 päivään joulukuuta 2008.

      Tehty Brysselissä 30 päivänä lokakuuta 2007.

            Poliittisten ja turvallisuusasioiden komitean puolesta

            Puheenjohtaja

         C. DURRANT PAIS

      (1)  EUVL L 300, 17.11.2005, s. 65.

      (2)  EUVL L 331, 29.11.2006, s. 21.


title: Euroopan keskuspankin päätös (EU) 2016/1734, annettu 21 päivänä syyskuuta 2016, suojattavan euroseteliaineiston ja euroseteliaineiston valmistajien akkreditointimenettelyistä annetun päätöksen EKP/2013/54 muuttamisesta (EKP/2016/25)

text:
               29.9.2016

               FI

               Euroopan unionin virallinen lehti

               L 262/30

         EUROOPAN KESKUSPANKIN PÄÄTÖS (EU) 2016/1734,
   annettu 21 päivänä syyskuuta 2016,
   suojattavan euroseteliaineiston ja euroseteliaineiston valmistajien akkreditointimenettelyistä annetun päätöksen EKP/2013/54 muuttamisesta (EKP/2016/25)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 128 artiklan 1 kohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1, 16 ja 34.3 artiklan,
   sekä katsoo seuraavaa:

               (1)

               Perussopimuksen 128 artiklan 1 kohdassa ja Euroopan keskuspankkijärjestelmän ja Euroopan keskuspankin perussäännön 16 artiklassa määrätään, että Euroopan keskuspankilla (EKP) on yksinoikeus antaa lupa eurosetelien liikkeeseen laskemiseen unionissa. Tähän oikeuteen sisältyy toimivalta toteuttaa toimenpiteitä, joilla suojataan eurosetelien luotettavuutta maksuvälineinä, ja mahdollisuus muuttaa tarvittaessa tätä toimivaltaa siten, että eurosetelien luotettavuuden suojaamiseksi käytettävissä olevat välineet pysyvät asianmukaisina.

               (2)

               Eurosetelien luotettavuuden suojelemiseksi akkreditoitujen valmistajien on noudatettava päätöksessä EKP/2013/54 (1) vahvistettuja jatkuvia velvoitteita. Päätöksen EKP/2013/54 voimaantulon jälkeen saatujen käytännön kokemusten perusteella olisi muutettava tiettyjä jatkuvia velvoitteita.

               (3)

               Tietyt akkreditoidun valmistajan akkreditointistatusta muuttava toimet, akkreditoinnin siirto ja luovutus mukaan luettuina, olisi sallittava, jos EKP on antanut kirjallisen etukäteissuostumuksen. Velvollisuus ilmoittaa EKP:lle omistusrakenteen muutoksista olisi rajattava koskemaan ainoastaan tilanteita, joissa tällainen omistusrakenteen muutos saattaisi suoraan tai välillisesti antaa omistusrakennemuutoksessa mukana olevalle yhteisölle pääsyn luottamuksellisiin tietoihin.

               (4)

               Lisäksi olisi mahdollistettava, että johtokunta voisi soveltaa yhteiseen ulko- ja turvallisuuspolitiikkaan liittyviä taloudellisia sanktioita ja ottaa huomioon kansainvälisten sopimusten nojalla määrättyjä sanktioita. Huomioon olisi voitava ottaa myös muita asiaankuuluvia välineitä, kuten YK:n turvallisuusneuvoston päätöslauselmia.

               (5)

               Tästä syystä päätös EKP/2013/54 olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutos
   Korvataan päätöksen EKP/2013/54 12 artikla seuraavasti:

      ”12 artikla
      Akkreditoitujen valmistajien jatkuvat velvoitteet
      1.   Akkreditoidun valmistajan on pidettävä aineelliset vaatimukset salassa.
      2.   Akkreditoidun valmistajan on kunkin valmistuspaikan osalta toimitettava EKP:lle jäljennös 4 artiklan 3 kohdassa tarkoitetusta sertifikaatista aina kun sertifikaatti uusitaan tai sitä muutetaan; jäljennös on toimitettava viimeistään kolme kuukautta sertifikaatin uusimisesta tai muuttamisesta. Akkreditoidun valmistajan on heti ilmoitettava EKP:lle kirjallisesti 4 artiklan 3 kohdassa tarkoitetun sertifikaatin peruttamisesta.
      3.   Akkreditoidun valmistajan on välittömästi ilmoitettava EKP:lle kirjallisesti, jos se aikoo ryhtyä johonkin seuraavista toimista:

                  a)

                  asianomaisen valmistuspaikan järjestelyjen muuttaminen akkreditoinnin myöntämisen jälkeen tavalla, joka vaikuttaa tai saattaa vaikuttaa asianomaisten akkreditointivaatimusten noudattamiseen, 5 artiklan 2 kohdan a–d alakohdassa tarkoitettujen tietojen muutokset mukaan luettuina;

                  b)

                  akkreditoinnin siirtäminen tai antaminen kolmannelle osapuolelle, tytäryhtiöt ja osakkuusyhtiöt mukaan luettuina;

                  c)

                  omistusrakenteen muuttaminen, jos tällainen muutos saattaisi suoraan tai välillisesti antaa aiottuun omistusrakenteen muutokseen osallistuvalle yhteisölle pääsyn luottamuksellisiin tietoihin, kuten aineellisiin vaatimuksiin, jotka akkreditoidun valmistajan on pidettävä salassa sovellettavien EKP:n säädösten tai sopimusvelvoitteiden – joiden toisena osapuolena on EKP, yksi tai useampi kansallinen keskuspankki tai yksi tai useampi akkreditoitu valmistaja – nojalla;

                  d)

                  valmistajan toiminnan lopettamiseen liittyvien menettelyjen tai muiden vastaavien menettelyjen aloittaminen;

                  e)

                  liiketoiminnan tai rakenteen uudelleenjärjestely tavalla, joka saattaa vaikuttaa toimintaan, jota akkreditointi koskee;

                  f)

                  alihankinnan käyttäminen tai muiden kolmansien osapuolten kuin akkreditoidun valmistajan työntekijöiden ottaminen mukaan euroseteliaineistotoimintaan tai suojattavaan eurosetelitoimintaan, jota valmistajan akkreditointi koskee; merkitystä ei ole sillä, tapahtuuko alihankinta tai kolmansien osapuolten mukaan ottaminen euroseteliaineistotoimintaan tai suojattavaan eurosetelitoimintaan asianomaisessa valmistuspaikassa tai muualla;

                  g)

                  suojattavan eurosetelitoiminnan tai euroaineistotoiminnan tai sen osan tai minkä tahansa suojattavan euroseteliaineiston tai euroseteliaineiston ulkoistaminen tai siirtäminen kolmannelle osapuolelle, valmistajan tytäryhtiöt ja osakkuusyhtiöt mukaan luettuina.

            4.   Akkreditoitu valmistaja voi ottaa 3 kohdan f ja g alakohdassa tarkoitettuun toimintaan mukaan kolmannen osapuolen, akkreditoidun valmistajan tytäryhtiöt ja osakkuusyhtiöt mukaan luettuina, ainoastaan, jos kolmas osapuoli on saanut akkreditoinnin tai alustavan akkreditoinnin 2 artiklan mukaisesti. Alustavan akkreditoinnin aloittamispyynnössä kolmannen osapuolen on kirjallisesti vahvistettava EKP:lle, jos se aikoo harjoittaa suojattavaa eurosetelitoimintaa tai euroseteliaineistotoimintaa muuttamatta sen valmistuspaikan järjestelyjä, jota varten EKP on myöntänyt akkreditoinnin siirtävälle tai antavalle akkreditoidulle valmistajalle akkreditoinnin tai alustavan akkreditoinnin. Tällaisessa tapauksessa EKP voi rajoittaa aloittamispyynnön arvioinnin siten, että se kohdistuu ainoastaan valmistajan toimittamaan kirjalliseen vahvistukseen sisältyviin tietoihin ja asiakirjoihin, paitsi jos valmistuspaikan tarkastuksessa on todettu asianomaisten aineellisten akkreditointivaatimusten vakava laiminlyönti, jota ei ole vielä korjattu.
      5.   Ennen kuin akkreditoitu valmistaja ryhtyy 3 kohdassa lueteltuihin toimiin, sen on saatava EKP:n kirjallinen etukäteissuostumus. Johtokunta voi seuraavissa tilanteissa olla antamatta EKP:n kirjallista etukäteissuostumusta tai antaa EKP:n kirjallisen etukäteissuostumuksen ehdollisena siten, että suostumusta pyytävän yhteisön tai pyytävien yhteisöjen on noudatettava rajoituksia tai toimintavelvoitteita:

                  a)

                  Jos on perusteltu syy epäillä, että suostumusta pyytävä yhteisö laiminlyö tai suostumusta pyytävät yhteisöt laiminlyövät minkä tahansa asianomaisen akkreditointivaatimuksen noudattamisen.

                  b)

                  Jos aiottuun toimintaan osallistuva yhteisö i) sijaitsee kolmannessa valtiossa joka ei ole unionin jäsenvaltio tai Euroopan vapaakauppajärjestön jäsenvaltio tai ii) sijaitsee unionin jäsenvaltiossa tai Euroopan vapaakauppajärjestön jäsenvaltiossa, mutta sen liiketoiminnasta määräävät – omistuksen tai osittaisen omistuksen taikka muun suoran tai välillisen määräysvallan kautta – unionin jäsenvaltion tai Euroopan vapaakauppajärjestön ulkopuolella sijaitsevat yhteisöt. Tehdessään etukäteissuostumusta koskevan päätöksen johtokunta ottaa huomioon sen, voidaanko suostumuspyynnön kohteena olevan toimen katsoa olevan ristiriidassa osallistuvaan yhteisöön mahdollisesti vaikuttavien sanktiojärjestelyjen kanssa; tällaisia sanktiojärjestelyjä ovat esimerkiksi

                              i)

                              Euroopan unionin neuvoston päätös tai asetus, joka koskee ulko- ja turvallisuuspolitiikan alaan kuuluvaa taloudellista sanktiota, tai tällaisen päätöksen tai asetuksen nimenomainen päämäärä taikka tarkoitus;

                              ii)

                              jäsenvaltioita koskeva velvoite, joka on asetettu ulko- ja turvallisuuspolitiikan alaan kuuluvien taloudellisten sanktioiden täytäntöön panemiseksi annetussa suoraan sovellettavassa unionin säädöksessä;

                              iii)

                              kansainvälinen sopimus, jonka unionin tai kaikkien sellaisten jäsenvaltioiden, joiden rahayksikkö on euro, lainsäädäntöelimet ovat hyväksyneet.

            Rajoitusten ja toimintavelvoitteiden on rajoituttava luonteeltaan ja ulottuvuudeltaan vain siihen, mikä on tarpeen johtokunnan päätöksessä ilmaistun tavoitteen saavuttamiseksi. Ne on muotoiltava siten, että ne rajoittavat vapautta harjoittaa taloudellista toimintaa mahdollisimman vähän. Johtokunnan päätös olla antamatta EKP:n kirjallinen etukäteissuostumus tai antaa EKP:n kirjallinen etukäteissuostumus ehdollisena siten, että suostumusta pyytävän yhteisön tai pyytävien yhteisöjen on noudatettava rajoituksia tai toimintavelvoitetta, on annettava EKP:n neuvostolle tiedoksi välittömästi.
      Johtokunta voi siirtää EKP:n kirjallisen suostumuksen antovallan edelleen EKP:n operatiiviselle tasolle tapauksissa, joissa kaikkia asianomaisia akkreditointivaatimuksia noudatetaan ja mikään aiottuun toimeen osallistuvista yhteisöistä ei sijaitse Euroopan unionin tai Euroopan vapaakauppajärjestön ulkopuolella.
      6.   Siihen katsomatta onko akkreditoidulle valmistajalle annettu EKP:n kirjallinen etukäteissuostumus, akkreditoidun valmistajan on välittömästi ilmoitettava EKP:lle kirjallisesti, jos se suorittaa jonkun 3 kohdassa mainituista toimista, tai mikä tahansa seuraavista tapahtuu:

                  a)

                  valmistajan toiminnan lopettamiseen liittyvien menettelyjen tai muiden vastaavien menettelyjen aloittaminen;

                  b)

                  valmistajan uudelleenjärjestelyyn liittyvien menettelyjen aloittaminen, jos uudelleenjärjestely saattaa vaikuttaa toimintaan, jota akkreditointi koskee;

                  c)

                  selvitysmiehen, pesänhoitajan, toimitusmiehen tai muun vastaavan henkilön nimittäminen valmistajan osalta, tai

                  d)

                  viimeisestä tuotannosta on kulunut 34 kuukauden keskeytyksetön ajanjakso.

            7.   Jotta asianomaiset tarkastukset voidaan suorittaa niin pian kuin mahdollista, akkreditoidun valmistajan, jolla on alustava akkreditointi, on välittömästi ilmoitettava EKP:lle, kun se saa virallisen toimeksiannon toiselta akkreditoidulta valmistajalta, kansalliselta keskuspankilta tai EKP:ltä. Ilmoitukseen on sisällytettävä tiedot tuotantoa koskevasta virallisesta toimeksiannosta sekä tuotannon suunnitellusta aloitus- ja lopetuspäivämäärästä.
      8.   Akkreditoidun valmistajan, jolla on alustava akkreditointi, on aineellisissa vaatimuksissa vaaditulla tavalla annettava EKP:lle tiedot ympäristö-, terveys- ja turvallisuusaspekteista.
      9.   Jos akkreditoitu valmistaja on setelipaino, sen on järjestettävä analyysi valmiiden seteleiden kemiallisista aineista ja raportoitava EKP:lle ympäristö-, terveys- ja turvallisuusvaatimusten mukaisesti.”

   2 artikla
   Loppusäännökset
   Tämä päätös tulee voimaan päivänä, jona se annetaan tiedoksi niille, joille se on osoitettu.
   Sitä sovelletaan 1 päivästä marraskuuta 2016.
   3 artikla
   Osoitus
   Tämä päätös on osoitettu suojattavan euroseteliaineiston ja euroseteliaineiston valmistajille ja niiden jäsenvaltioiden, joiden rahayksikkö on euro, kansallisille keskuspankeille, kun viimeksi mainitut suorittavat varasto-, hävittämis- tai kuljetuskontrolleja.

      Tehty Frankfurt am Mainissa 21 päivänä syyskuuta 2016.

            EKP:n puheenjohtaja

         Mario DRAGHI

      (1)  Päätös EKP/2013/54, annettu 20 päivänä joulukuuta 2013, suojattavan euroseteliaineiston ja euroseteliaineiston valmistajien akkreditointimenettelyistä ja päätöksen EKP/2008/3 muuttamisesta (EUVL L 57, 27.2.2014, s. 29).


Avis juridique important

|

31999D0642

1999/642/EY: Komission päätös, tehty 10 päivänä syyskuuta 1999, sitoumusten hyväksymisestä Puolan tasavallasta peräisin olevien puisten kaksipohjaisten kuormalavojen tuontia koskevan polkumyynnin vastaisen menettelyn yhteydessä (tiedoksiannettu numerolla K(1999) 2844)

Virallinen lehti nro L 255 , 30/09/1999 s. 0036 - 0037

KOMISSION PÄÄTÖS,tehty 10 päivänä syyskuuta 1999,sitoumusten hyväksymisestä Puolan tasavallasta peräisin olevien puisten kaksipohjaisten kuormalavojen tuontia koskevan polkumyynnin vastaisen menettelyn yhteydessä(tiedoksiannettu numerolla K(1999) 2844)(1999/642/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on muutettuna asetuksella (EY) N:o 905/98(2), ja erityisesti sen 8 artiklan 1 kohdan,ottaa huomioon Puolasta peräisin olevien puisten kaksipohjaisten kuormalavojen tiettyä tuontia koskevan väliaikaisen polkumyyntitullin käyttöönotosta ja tiettyjen viejien kyseisen tuonnin yhteydessä esittämien sitoumusten hyväksymisestä 6 päivänä kesäkuuta 1997 annetun komission asetuksen (EY) N:o 1023/97(3), sellaisena kuin se on viimeksi muutettuna asetuksella (EY) N:o 1633/97(4), ja erityisesti sen 2 artiklan,on kuullut asiassa neuvoa-antavaa komiteaa,sekä katsoo, ettäA. AIEMPI MENETTELY1) Komissio otti asetuksella (EY) N:o 1023/97 (jäljempänä "väliaikainen asetus") käyttöön väliaikaisen polkumyyntitullin Puolan tasavallasta peräisin olevien, CN-koodiin ex 4415 20 20 kuuluvien puisten kaksipohjaisten kuormalavojen tietyssä tuonnissa ja hyväksyi tiettyjen viejien esittämät sitoumukset. Nämä sitoumukset koskivat ainoastaan yhtä kuormalavatyyppiä, EUR-kourmalavaa.2) Koska tutkimuksessa käytettiin otantaa, 11 artiklan 4 kohdassa tarkoitettuun tarkasteluun ei voitu suostua. Sen varmistamiseksi, että vientiä harjoittavia uusia tuottajia ja edellä mainitussa tutkimuksessa käytettyyn otantaan kuulumattomia yhteistyössä toimineita yrityksiä kohdeltaisiin tasavertaisesti, väliaikaista asetusta muutettiin komission asetuksella (EY) N:o 1632/97(5). Asetuksen (EY) N:o 1632/97 2 artiklassa säädettiin, että uusien vientiä harjoittavien puolalaisten tuottajien EUR-kuormalavoja koskevat sitoumukset voidaan hyväksyä, jos ne täyttävät siinä asetetut vaatimukset.3) Neuvosto otti käyttöön asetuksella (EY) N:o 2334/97(6), sellaisena kuin se on viimeksi muutettuna asetuksella (EY) N:o 2079/98(7), lopullisen polkumyyntitullin Puolan tasavallasta peräisin olevien puisten kaksipohjaisten kuormalavojen tietyssä tuonnissa.B. UUSIEN VIEJIEN PYYNTÖ4) Asetuksen (EY) N:o 2334/97, antamisen jälkeen viisi uutta vientiä harjoittavaa puolalaistuottajaa on pyytänyt, että niihin sovellettaisiin asetuksen (EY) N:o 1023/97 2 artiklaa, ja esittänyt EUR-kuormalavoja koskevia sitoumuksia. Ne ovat esittäneet myös riittävät, asetuksen (EY) N:o 1023/97 2 artiklassa tarkoitetut todisteet siitä, että ne tosiaankin ovat uusia vientiä harjoittavia tuottajia. Näiden viiden vientiä harjoittavan puolalaistuottajan EUR-kuormalavoja koskevat sitoumukset olisi asetuksen (EY) N:o 1023/97 2 artiklan nojalla näin ollen hyväksyttävä,ON TEHNYT TÄMÄN PÄÄTÖKSEN:1 artiklaHyväksytään seuraavien yritysten EUR-kourmalavoja koskevat sitoumukset:- "SMT" SP.zo.o, Miastko- Firma Transdrewneks Gadzala Antoni, Torun- "Palko" Sp.zo.o, Sedziszow- "D& M& D" Sp.zo.o, Blizanow- P.P.H. "Vector", KaliszPuolasta peräisin olevien ja CN-koodiin ex 4415 20 20 kuuluvien puisten kaksipohjaisten kuormalavojen tuontia koskevan polkumyynnin vastaisen menettelyn yhteydessä.2 artiklaHyväksyntä tulee voimaan seuraavana päivänä sen jälkeen, kun päätös on julkaistu Euroopan yhteisöjen virallisessa lehdessä.Tehty Brysselissä 10 päivänä syyskuuta 1999.Komission puolestaLeon BRITTANVarapuheenjohtaja(1) EYVL L 56, 6.3.1996, s. 1.(2) EYVL L 128, 30.4.1998, s. 18.(3) EYVL L 150, 7.6.1997, s. 4.(4) EYVL L 225, 15.8.1997, s. 13.(5) EYVL L 225, 15.8.1997, s. 11.(6) EYVL L 324, 27.11.1997, s. 1.(7) EYVL L 266, 1.10.1998, s. 1.


title: 2013/507/EU: Jäsenvaltioiden hallitusten edustajien päätös, annettu 16 päivänä lokakuuta 2013 , unionin tuomioistuimen julkisasiamiehen nimittämisestä

text:
               18.10.2013

               FI

               Euroopan unionin virallinen lehti

               L 277/11

         JÄSENVALTIOIDEN HALLITUSTEN EDUSTAJIEN PÄÄTÖS,
   annettu 16 päivänä lokakuuta 2013,
   unionin tuomioistuimen julkisasiamiehen nimittämisestä
   (2013/507/EU)
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 253 ja 255 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 106 a artiklan 1 kohdan,
   sekä katsovat seuraavaa:

               (1)

               neuvoston päätöksellä 2013/336/EU (1) Euroopan unionin tuomioistuimen julkisasiamiesten määrä lisättiin yhdeksään 1 päivästä heinäkuuta 2013.

               (2)

               On ehdotettu, että Maciej SZPUNAR nimitetään unionin tuomioistuimen julkisasiamieheksi.

               (3)

               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa Maciej SZPUNARin soveltuvuudesta unionin tuomioistuimen julkisasiamiehen tehtävään.

               (4)

               Ottaen huomioon, että osa tuomareista ja julkisasiamiehistä vaihtuu 7 päivänä lokakuuta 2018 Euroopan unionin toiminnasta tehdyn sopimuksen 253 artiklan toisen kohdan mukaisesti, Maciej SZPUNAR nimitetään unionin tuomioistuimen julkisasiamieheksi 6 päivänä lokakuuta 2018 päättyväksi kaudeksi,

         OVAT HYVÄKSYNEET TÄMÄN PÄÄTÖKSEN:
   1 artikla
   Nimitetään Maciej SZPUNAR unionin tuomioistuimen julkisasiamieheksi 16 päivänä lokakuuta 2013 alkavaksi ja 6 päivänä lokakuuta 2018 päättyväksi kaudeksi.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 16 päivänä lokakuuta 2013.

            Puheenjohtaja

         R. KAROBLIS

      (1)  Neuvoston päätös 2013/336/EU, annettu 25 päivänä kesäkuuta 2013, Euroopan unionin tuomioistuimen julkisasiamiesten määrän lisäämisestä (EUVL L 179, 29.6.2013, s. 92).


Avis juridique important

|

41993D1130

Jäsenvaltioiden hallitusten valtion- tai hallitusten päämiesten tasolla kokoontuneiden edustajien yhteisellä sopimuksella tehty päätös Euroopan yhteisöjen tiettyjen elinten ja yksikköjen sekä Europolin kotipaikan vahvistamisesta

Virallinen lehti nro C 323 , 30/11/1993 s. 0001 - 0005

Jäsenvaltioiden hallitusten valtion- tai hallitusten päämiesten tasolla kokoontuneiden edustajien yhteisellä sopimuksella tehty päätös Euroopan yhteisöjen tiettyjen elinten ja yksikköjen sekä Europolin kotipaikan vahvistamisestaJÄSENVALTIOIDEN HALLITUSTEN VALTION- TAI HALLITUSTEN PÄÄMIESTEN TASOLLA KOKOONTUNEET EDUSTAJAT, jotkaottavat huomioon Euroopan talousyhteisön perustamissopimuksen 216 artiklan, Euroopan hiili- ja teräsyhteisön perustamissopimuksen 77 artiklan ja Euroopan atomienergiayhteisön perustamissopimuksen 189 artiklan,ottavat huomioon Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 7 päivänä toukokuuta 1990 annetun neuvoston asetuksen (ETY) N:o 1210/90 (1) ja erityisesti sen 21 artiklan,(1) EYVL N:o L 120, 11.5.1990, s. 1.ottavat huomioon Euroopan koulutussäätiön perustamisesta 7 päivänä toukokuuta 1990 annetun neuvoston asetuksen N:o 1360/90 (2) ja erityisesti sen 19 artiklan,(2) EYVL N:o L 131, 23.5.1990, s. 1.ottavat huomioon 18 päivänä joulukuuta 1991 tehdyn päätöksen, jolla komissio hyväksyi eläinlääkintä- ja kasvitarkastusviraston perustamisen,ottavat huomioon Euroopan huumausaineiden ja niiden väärinkäytön seurantakeskuksen perustamisesta 8 päivänä helmikuuta 1993 annetun neuvoston asetuksen (ETY) N:o 302/93 (3) ja erityisesti sen 19 artiklan,(3) EYVL N:o L 36, 12.2.1993, s. 1.ottavat huomioon muun muassa Euroopan lääkearviointiviraston perustamisesta 22 päivänä heinäkuuta 1993 annetun neuvoston asetuksen (ETY) N:o 2309/93 (4) ja erityisesti sen 74 artiklan,(4) EYVL N:o L 214, 24.8.1993, s. 1.sekä katsovat, ettäkomission vahvistettua 20 päivänä marraskuuta 1989 toimintaohjelman työntekijöiden sosiaalisista perusoikeuksista annetun yhteisön peruskirjan toteuttamisesta Eurooppa-neuvoston tarkoituksena on perustaa työturvallisuus- ja työterveysvirasto.Euroopan unionista tehdyssä sopimuksessa, joka allekirjoitettiin 7 päivänä helmikuuta 1992 ja tulee voimaan 1 päivänä marraskuuta 1993, määrätään Euroopan rahapoliittisen instituutin ja Euroopan keskuspankin perustamisesta,Euroopan yhteisöjen toimielinten tarkoituksena on perustaa sisämarkkinoilla toimiva yhdenmukaistamisvirasto (tavaramerkit, mallit),Maastrichtissa pidetyn Eurooppa-neuvoston päätelmien mukaisesti jäsenvaltioiden tarkoituksena on tehdä yleissopimus Europolista (Euroopan poliisivirasto), jolla perustetaan Europol ja korvataan Europolin huumeyksikön perustamisesta 2 päivänä kesäkuuta 1993 tehty ministerisopimus,olisi määrättävä näiden eri laitosten ja yksikköjen kotipaikka, japalauttavat mieliin 8 päivänä huhtikuuta 1965 ja 12 päivänä joulukuuta 1992 tehdyt päätökset,OVAT PÄÄTTÄNEET SEURAAVAA:1 artikla a) Euroopan ympäristötoimiston kotipaikka on Kööpenhaminan alueella. b) Euroopan koulutussäätiön kotipaikka on Torino. c) Eläinlääkintä- ja kasvitarkastusviraston kotipaikka on Irlannin hallituksen nimeämä kaupunki Irlannissa. d) Euroopan huumausaineiden ja niiden väärinkäytön seurantakeskuksen kotipaikka on Lissabon. e) Euroopan lääkearviointiviraston kotipaikka on Lontoo. f) Työturvallisuus- ja työterveysviraston kotipaikka on Espanjan hallituksen nimeämä kaupunki Espanjassa. g) Euroopan rahapoliittisen instituutin ja tulevan Euroopan keskuspankin kotipaikka on Frankfurt. h) Sisämarkkinoilla toimivan yhdenmukaistamisviraston (tavaramerkit ja mallit) ja sen valituslautakunnan kotipaikka on Espanjan hallituksen nimeämä kaupunki Espanjassa. i) Europolin ja Europolin huumeyksikön kotipaikka on Haag.2 artiklaTämä päätös julkaistaan Euroopan yhteisöjen virallisessa lehdessä, ja se tulee voimaan tänä päivänä.Tehty Brysselissä kahdentenakymmenentenäyhdeksäntenä päivänä lokakuuta vuonna tuhatyhdeksänsataayhdeksänkymmentäkolme.Jean-Luc DEHAENEPoul Nyrup RASMUSSENHelmut KOHLAndreas PAPANDREOUFelipe GONZÁLEZFrançois MITTERRANDAlbert REYNOLDSCarlo Azeglio CIAMPIJacques SANTERR.F.M. LUBBERSAníbal CAVACO SILVAJohn MAJORJULISTUKSETTehdessään 29 päivänä lokakuuta 1993 edellä olevan päätöksen jäsenvaltioiden hallitusten edustajat hyväksyivät yhteisellä sopimuksella seuraavat julistukset:- Neuvoston komission ehdotuksesta ja parlamenttia kuultuaan yksimielisesti 10 päivänä helmikuuta 1975 antaman asetuksen (ETY) N:o 337/75 nojalla Euroopan ammatillisen koulutuksen kehittämiskeskuksen kotipaikaksi vahvistettiin Berliini. Jäsenvaltioiden hallitusten edustajat kehottavat Euroopan yhteisön toimielimiä määräämään, että keskuksen kotipaikaksi vahvistetaan mahdollisimman nopeasti Thessaloniki.Komissio ilmoitti olevansa valmis tekemään asiaa koskevan ehdotuksen nopeasti.- Luxemburgissa sijaitsevien komission käännösosastojen yhteyteen perustetaan unionin elimiä varten käännöskeskus, joka huolehtii niiden laitosten ja yksiköiden toiminnan edellyttämistä käännöspalveluista, joiden kotipaikat määrättiin edellä olevassa 29 päivänä lokakuuta 1993 tehdyssä päätöksessä, lukuun ottamatta Euroopan rahapoliittisen instituutin kääntäjiä.- Jäsenvaltiot sitoutuvat tukemaan Luxemburgin ehdokkuutta paikaksi yhteisöpatenttien yleiselle muutoksenhakutuomioistuimelle, josta määrättiin 15 päivänä joulukuuta 1989 yhteisöpatentista tehtyyn sopimukseen liitetyssä yhteisöpatenttien loukkaamista ja voimassaoloa koskevien riitojen ratkaisemista koskevassa pöytäkirjassa.Komissio vahvisti jäsenvaltioiden hallitusten edustajien konferenssissa aikovansa säilyttää Luxemburgissa olevien yksiköidensä sijainnin.Jäsenvaltiot panivat lopuksi merkille, että käytettävissä on budjettivaroja, joiden turvin Dublinissa oleva Euroopan elin- ja työolojen kehittämissäätiö voi suorittaa uusia tehtäviä.